En ny Tulasnella-Art 

 samt Bemærkninger om Tulasnella's 

 systematiske Stilling. 



Af 



C. Raunkiær. 



I min Studentertid og en ca. 20 Aar derefter var om Efter- 

 aaret Svampestudier mit kæreste Arbejde i min Fritid; og jeg fandt 

 den Gang adskillige for Danmark nye Arter, hvoraf en Del for Vi- 

 denskaben nye. Senere har jeg været stærkt optaget af andre Un- 

 dersøgelser, saa at Svampestudier væsentlig har maattet lægges 

 til Side. I Efteraaret 1917 opholdt jeg mig efter en Sygdom nogen 

 Tid paa et Kursted ved Holte; det var i Oktober Maaned, altsaa 

 i en god Svampetid; og paa de forordnede Spadsereture kunde jeg 

 derfor heller ikke lade være, saa vidt Kræfterne tillod det, at ind- 

 samle de sjældnere Svampe, som jeg traf paa. Ved en bestemt 

 Lejlighed kom jeg da til at tænke paa en Tulasnella-Art, som jeg 

 for mange Aar siden havde fundet og afbildet og i mine Optegnelser 

 beskrevet som en ny Art; den fornyede Beskæftigelse med denne 

 Art førte atter til Betragtninger over Tulasnella's systematiske 

 Stilling, og det er Resultatet af disse Betragtninger, som jeg i det 

 følgende vil gøre Rede for. 



Den 28de Oktober 1893 fandt jeg ved Ordrup Mose, paa fugtigt 

 liggende visne Bøgeblade, en Svamp, der ved den mikroskopiske 

 Undersøgelse viste sig at høre til den af O. Johan-Olsen i 1889 

 i Brefeld' s »Untersuchungen etc.« opstillede Basidiomycet-Slægt 

 Pachysterigma, der udmærker sig ved ejendommelige, ved Basis 

 stærkt opsvulmede Sterigmer. Skønt Navnet Pachysterigma saa- 

 ledes er meget betegnende for denne Slægt, maa det dog, som alle- 

 rede Juel (1897) har gjort opmærksom paa, af Prioritetshensyn 

 vige for Navnet Tulasnella, der allerede 1888 er opstillet af Sehr o e- 



